मजस्तो दुवै मिर्गौला फेल भएका बिरामीको डाइलाइसिस निःशुल्क हुन्छ भनेर स्वास्थ्यमन्त्रीले घोषणा नगरिदिनुभएको भए पनि मलाई आइपर्ने परिस्थिति बेहोर्न त्यति गाह्रो हुँदैन थियो होला। तर, डाइलाइसिस गर्न राखिसकेपछि पैसा नभएको जानकारी दिनासाथ बेडबाटै निकाल्ने प्रवृत्ति रहेछ। यस्तोमा मेरो निम्ति बोलिदिने कोही नभएकैले हेपिनुपरेको पो हो कि भन्ने भान भएर मलाई अझ पीडा थपिएको छ। किनभने, ती सरकारी अस्पतालमा मजस्तै अन्य बिरामीहरूको हेरचाह राम्ररी भइरहेको देखेको थिएँ। आफूमाथि भएको यस्तो दुव्र्यवहारपूर्ण घटनाले मलाई विक्षिप्त बनाएको छ।
